ເກົາຫລີ​ເໜືອ​ ວາງ​ເງື່ອນ​ໄຂ ເລື້ອງການຮື້ຟື້ນ ເຂດ​ອຸດ​ສາ​ຫະກໍາ ​ເກ​ຊອງ (ສະໄລດ໌)
ເກົາຫລີ​ເໜືອ​ວ່າ​ເກົາຫລີ​ໃຕ້​ ຄວນ​ຈະ​ຢຸດ​ການເຄື່ອນ​ໄຫວ​ເປັນ​ປໍ​ລະ​ປັກ​ ​ແລະ​ເກາະ​ຜິດ ຖ້າ​​ເກົາຫລີ​ໃຕ້​​ມີຄວາມ​ເປັນ​ຫ່ວງ ຕໍ່​ເຂດອຸດສາຫະກໍາເກ​ຊອງ.
ເກົາຫລີເໜືອໄດ້ວາງເງື່ອນໄຂສໍາລັບການຮື້ຟື້ນເຂດອຸດສາ ຫະກໍາເກຊອງ ທີ່ຕົນດໍາເນີນງານຮ່ວມກັບເກົາຫລີໃຕ້ ແລະ ໄດ້ຖືກໂຈະໄວ້ ໃນທ່າມກາງຄວາມເຄ່ງຕຶງ ທີ່ເພີ່ມທະວີຂຶ້ນ ຢູ່ໃນແຫລມເກົາຫລີນັ້ນ ໃນວັນອາທິດມື້ນີ້ ສໍານັກງານຂ່າວກາງຂອງທາງການເກົາ ຫລີເໜືອ ໄດ້ອ້າງຄໍາເວົ້າຂອງໂຄສົກຄົນນຶ່ງ ຈາກຄະນະກໍາ ມາທິການປ້ອງກັນຊາດ ທີ່ມີອໍານາດຂອງເກົາຫລີເໜືອວ່າ ທາງເກົາຫລີໃຕ້ຄວນຈະຢຸດເຊົາການ ເຄື່ອນໄຫວທີ່ເປັນປໍ ລະປັກ ແລະການເກາະຜິດທາງທະຫານທັງໝົດນັ້ນເສຍ ຖ້າເກົາຫລີໃຕ້ຫາກມີຄວາມເປັນຫ່ວງຢ່າງແທ້ຈິງ ກ່ຽວກັບ ອະນາຄົດຂອງເຂດອຸດສາຫະກໍາ ເກຊອງ ໂຄສົກໄດ້ອ້າງເຖິງໃບປິວຕໍ່ຕ້ານພຽງຢາງ ທີ່ພວກໂຕນໜີຈາກເກົາຫລີເໜືອສົ່ງຂ້າມຊາຍ ແດນມາຈາກເກົາຫລີໃຕ້ ແລະອ້າງເຖິງການກະກຽມຂອງເກົາຫລີໃຕ້ສໍາລັບການຊ້ອມລົບ ປະຈໍາປີຮ່ວມກັບສະຫະລັດ ທີ່ມີ ກໍານົດຈະຈັດຂຶ້ນ ໃນເດືອນສິງຫານັ້ນ ພຽງຢາງໄດ້ຖອນຄົນງານຂອງຕົນ ທັງໝົດ 53 ພັນຄົນ ອອກຈາກເກຊອງ ແລະໄດ້ຂັດ ຂວາງບໍ່ໃຫ້ທາງເກົາຫລີໃຕ້ ເຂົ້າໄປຍັງເຂດອຸດສາຫະກໍາດັ່ງກ່າວ ໃນເດືອນແລ້ວນີ້ ອັນ ເປັນສ່ວນນຶ່ງຂອງການຕອບໂຕ້ຢ່າງໂມໂຫຂອງເກົາຫລີເໜືອ ຕໍ່ການເສີມຂະຫຍາຍການ ລົງໂທດຂອງສະຫະປະຊາຊາດ ຍ້ອນການທົດລອງນິວເຄລຍເທື່ອຫລ້າສຸດຂອງເກົາຫລີເໜືອນັ້ນ ໃນເດືອນແລ້ວນີ້ ເກົາຫລີໃຕ້ປະກາດວ່າ ຕົນກໍາລັງຖອນພົນລະເມືອງຂອງຕົນອອກຈາກ ເກຊອງ ຫລັງຈາກພຽງຢາງປະຕິເສດຕໍ່ຂໍ້ສະເໜີໃຫ້ເຈລະຈາກັນກ່ຽວກັບການໄຂເຂດອຸດ ສາຫະກໍາດັ່ງກ່າວຄືນໃໝ່ ແລະຄົນງານເກົາຫລີໃຕ້ 7 ຄົນສຸດທ້າຍ ກໍໄດ້ອອກຈາກເກຊອງ ໄປ ໃນວັນສຸກຜ່ານມານີ້ ອັນເປັນການສິ້ນສຸດລົງໃນສາຍພົວພັນທີ່ສັນຕິອັນສຸດທ້າຍ ລະຫວ່າງທັງສອງເກົາຫລີ ໃນເວລາດຽວກັນ ລົດຄັນນຶ່ງຈາກເກົາຫລີໃຕ້ ກໍໄດ້ຂ້າມຊາຍແດນໄປ ພ້ອມກັບເງິນ 13 ລ້ານໂດລ່າ ທີ່ເປັນຄ່າພາສີແລະຄ່າແຮງງານຂອງພວກຄົນງານເກົາຫລີເໜືອ ເພື່ອນໍາໄປ ມອບໃຫ້ທາງເກົາຫລີເໜືອ ຂໍ້ຕົກລົງດໍາເນີນງານເຂດອຸດສາຫະກໍາເກຊອງ ຮ່ວມກັນມາເປັນເວລາ 10 ປີນັ້ນ ແມ່ນໄດ້ສະໜອງເງິນສົດ ໃຫ້ແກ່ເກົາຫລີເໜືອແລະສະໜອງແຮງງານລາຄາຖືກໃຫ້ເກົາຫລີໃຕ້ ແລະເທື່ອນີ້ແມ່ນເປັນເທື່ອທໍາອິດທີ່ ເຂດອຸດສາຫະກໍາແຫ່ງນີ້ ໄດ້ຖືກອັດລົງຢ່າງສິ້ນເຊີງ ນັບແຕ່ໄດ້ໄຂຂຶ້ນ ໃນປີ 2004 ເປັນຕົ້ນມາ